Document ID: 32007D0732

ΚΟΙΝΉ ΔΡΆΣΗ 2007/732/ΚΕΠΠΑ ΤΟΥ ΣΥΜΒΟΥΛΊΟΥ
της 13ης Νοεμβρίου 2007
για την τροποποίηση της κοινής δράσης, 2007/106/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης για το Αφγανιστάν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14, το άρθρο 18 παράγραφος 5 και το άρθρο 23 παράγραφος 2,
Εκτιμώντας τα ακόλουθα:
(1)
Στις 15 Φεβρουαρίου 2007, το Συμβούλιο εξέδωσε την κοινή δράση 2007/106/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης για το Αφγανιστάν (1).
(2)
Στις 30 Μαΐου 2007, το Συμβούλιο εξέδωσε την κοινή δράση 2007/369/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης στο Αφγανιστάν («EUPOL AFGHANISTAN») (2) για χρονική περίοδο τριών ετών.
(3)
Στις 13 Νοεμβρίου 2007, το Συμβούλιο εξέδωσε την κοινή δράση 2007/733/ΚΕΠΠΑ (3) που τροποποιεί την κοινή δράση 2007/369/ΚΕΠΠΑ ώστε να ανταποκρίνεται στη νέα δομή διοίκησης και ελέγχου των μη στρατιωτικών αποστολών της ΕΕ για τη διαχείριση κρίσεων, όπως εγκρίθηκε από το Συμβούλιο στις 18 Ιουνίου 2007.
(4)
Θα πρέπει να τροποποιηθεί η εντολή του ειδικού εντεταλμένου της Ευρωπαϊκής Ένωσης για το Αφγανιστάν ώστε να αντικατοπτρίζει το ρόλο που διαδραματίζει σε σχέση με την EUPOL AFGHANISTAN, σύμφωνα με τη νέα δομή διοίκησης και ελέγχου των μη στρατιωτικών αποστολών της ΕΕ για τη διαχείριση κρίσεων,
ΕΚΔΙΔΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:
Άρθρο 1
Η κοινή δράση 2007/106/ΚΕΠΠΑ τροποποιείται ως εξής:
1.
Στο άρθρο 3, προστίθεται το ακόλουθο στοιχείο:
«θ)
παρέχει στον Αρχηγό της Αστυνομικής Αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) τοπική πολιτική καθοδήγηση. Ο ΕΕΕΕ και ο Διοικητής των μη στρατιωτικών επιχειρήσεων πραγματοποιούν μεταξύ τους διαβουλεύσεις όπως απαιτείται.»
2.
Στο άρθρο 7 παράγραφος 2, διαγράφεται το στοιχείο ε).
Άρθρο 2
Η παρούσα κοινή δράση αρχίζει να ισχύει από την ημερομηνία της εκδόσεώς της.
Άρθρο 3
Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 13 Νοεμβρίου 2007.

Labels: 18
15
5